title: Odluka Komisije (EU) 2016/286 od 1. listopada 2014. o državnoj potpori br. SA.20867 (12/C) (ex 12/NN) koju je provela Italija u korist društva Carbosulcis S.p.A. (priopćeno pod brojem dokumenta C(2014) 6836) (Tekst značajan za EGP)

text:
               4.3.2016

               HR

               Službeni list Europske unije

               L 59/1

         ODLUKA KOMISIJE (EU) 2016/286
   od 1. listopada 2014.
   o državnoj potpori br. SA.20867 (12/C) (ex 12/NN) koju je provela Italija u korist društva Carbosulcis S.p.A.

         (priopćeno pod brojem dokumenta C(2014) 6836)

   (Vjerodostojan je samo tekst na engleskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 108. stavak 2. prvi podstavak,
   uzimajući u obzir Sporazum o Europskom gospodarskom prostoru, a posebno njegov članak 62. stavak 1. točku (a),
   uzimajući u obzir članak 107. stavak 3. točku (e) Ugovora o funkcioniranju Europske unije,
   uzimajući u obzir Odluku Vijeća 2010/787/EU od 10. prosinca 2010. o državnim potporama za zatvaranje nekonkurentnih rudnika ugljena (1),
   nakon poziva zainteresiranim stranama na podnošenje primjedaba u skladu s prethodno navedenim odredbama (2) i uzimajući u obzir njihove primjedbe,
   budući da:
   1.   POSTUPAK

               (1)

               Nakon primitka pritužbe Komisija je saznala da je Italija odobrila državnu potporu kako bi subvencionirala upravitelja rudnika, društvo Carbosulcis S.p.A. („Carbosulcis”) na temelju članka 11. stavka 14. Zakona 80/2005 o hitnim mjerama u okviru akcijskog plana za gospodarski, društveni i teritorijalni razvoj (3). Dopisom od 6. rujna 2006. (i podsjetnikom od 22. prosinca 2006.) Komisija je zatražila dodatne informacije, koje su dostavljene dopisom od 25. siječnja 2007. Dopisima od 22. lipnja i 27. srpnja 2007. Komisija je zatražila dodatne informacije, koje su dostavljene u dvama dopisima od 15. listopada 2007. Italija je dostavila informacije i 28. studenoga 2007.

               (2)

               Dopisima od 8. rujna 2008. i 17. lipnja 2009. (uz podsjetnike poslane 6. listopada 2009. i 21. siječnja 2010.) Komisija je zatražila dodatno pojašnjenje, koje je dostavljeno dopisima od 3. studenoga 2008., odnosno 6. svibnja 2010.

               (3)

               Sastanci s talijanskim nadležnim tijelima održani su 19. rujna 2010. i 30. ožujka 2011.

               (4)

               Porukom e-pošte od 21. listopada 2010. Komisija je zatražila dodatne informacije, koje su dostavljene dopisima od 18. i 23. studenoga 2010. te 10. svibnja 2011.

               (5)

               Komisija je dopisom od 20. studenoga 2012. obavijestila Italiju da je u pogledu potpore odobrene društvu Carbosulcis odlučila pokrenuti postupak utvrđen u članku 108. stavku 2. Ugovora o funkcioniranju Europske unije.

               (6)

               Odluka Komisije o pokretanju postupka objavljena je u Službenom listu Europske unije
                   (4). Komisija je pozvala zainteresirane strane da dostave primjedbe u pogledu te potpore.

               (7)

               Italija je dostavila svoja zapažanja dopisom od 21. prosinca 2012. Jedine primjedbe treće strane koje je Komisija primila bile su primjedbe zaposlenikâ društva Carbosulcis. Komisija je dopisom od 18. ožujka 2013. te primjedbe trećih strana proslijedila Italiji, kojoj je dana prilika za odgovor; nisu primljene nikakve primjedbe.

               (8)

               Komisija i talijanska nadležna tijela tijekom 2013. održali su nekoliko sastanaka i razmijenili informacije te je konačno dopisom od 9. travnja 2014. Italija dostavila konačni plan zatvaranja rudnika („Plan zatvaranja” ili „Plan”) u skladu s Odlukom Vijeća. Taj je plan izmijenjen 17. srpnja 2014.

               (9)

               Talijanska nadležna tijela naglasila su žurnost odluke o potpori kojom se namjeravalo financirati neopozivo uredno okončanje aktivnosti rudnika Nuraxi Figus, kojim upravlja Carbosulcis („mjera potpore” ili „mjera”). Plan zatvaranja zaista je potrebno žurno provesti zbog potrebe za osiguranjem kontroliranog i sigurnog zatvaranja uz ograničavanje društvenih napetosti koje su se javile u regiji. Stoga je ova Odluka ograničena na ocjenu mjere potpore opisane u prethodnom stavku 8.

               (10)

               Italija se 2. rujna 2014. odrekla svojih prava u skladu s člankom 342. UFEU-a u vezi s člankom 3. Uredbe br. 1 (5) na donošenje odluke na talijanskom jeziku te je dogovoreno da će se odluka donijeti na engleskom jeziku.

         2.   DETALJAN OPIS PLANA ZATVARANJA

               (11)

               Carbosulcis je jedino trgovačko društvo u Italiji koje eksploatira kameni ugljen iz rudnika Nuraxi Figus u regiji Sulcis-Iglesiente na Sardiniji. Nuraxi Figus jedini je rudnik ugljena u funkciji i jedini ugljenosni bazen u Italiji. Sastoji se od jedne proizvodne jedinice. Proizvodi koje društvo dobije mogu se prodati samo na domaćem tržištu za potrebe proizvodnje električne energije (6). Čitavu proizvodnju društva Carbosulcis kupuje obližnja termoelektrana u Portovesmeu. Ugljen iz regije Sulcis ima prosječni NKV od 5 100 kcal/kg, prosječni udjel sumpora od 6,5 % i prosječni udjel pepela od 15 %. Stoga je taj ugljen niske kvalitete i ima nisku kalorijsku vrijednost.

               (12)

               Iako je rudnik početno zamišljen kao dio integriranog projekta za vađenje ugljena i proizvodnju električne energije u novoj elektrani na ugljen koja se trebala izgraditi, projekt je kasnio. Od 1996. ugljen se eksploatirao privremeno dok pokrajina Sardinija ne dodijeli integriranu koncesiju, koja na kraju nikad nije dodijeljena.

               (13)

               Talijanska nadležna tijela navode da je Italija odlučila definitivno napustiti početni integrirani projekt i zatvoriti rudnik u skladu s Planom zatvaranja. Od 1. siječnja 2011. aktivnost u rudniku u osnovi je ograničena na održavanje minimalne proizvodnje i obavljanje održavanja kako bi se osigurala sigurnost postrojenja. Te su aktivnosti pripremne aktivnosti za provedbu Plana zatvaranja. Planom zatvaranja predviđen je prekid subvencioniranog vađenja ugljena do kraja 2018. i dovršetak provedbe sigurnosnih mjera za stavljanje rudnika izvan pogona do kraja 2027.

               (14)

               Italija je naglasila posebno nepovoljno gospodarsko i društveno stanje regije Sulcis-Iglesiente, u kojoj je stopa nezaposlenosti viša nego u ostatku zemlje. Mogućnost naglog zatvaranja rudnika već je dovela do ozbiljnih društvenih napetosti, kojima su vrhunac bili [prosvjedi i] demonstracije.

         2.1.   Pravna osnova i tijelo koje dodjeljuje potpore

               (15)

               Pravna osnova za mjeru potpore bili su Zakon 99/2009 i Odluka Vijeća Autonomne pokrajine Sardinije br. 53/75 od 20. prosinca 2013. Pokrajina Sardinija i ministar gospodarskog razvoja tijela su koja dodjeljuju mjeru potpore.

         2.2.   Plan zatvaranja

               (16)

               U skladu s Planom zatvaranja stavljanje rudnika izvan pogona provest će se u tri faze: 1. dovršetak vađenja ugljena iz otkopnog polja W3 u skladu sa širokočelnom (eng. longwall) metodom; osiguranje galerija i obavljanje dodatnih radova kako bi se osigurala stalna sigurnost podzemnih radnih mjesta; 2. osiguranje poticaja umirovljenje i gospodarenje otkopnim poljima u skladu s uskočelnom (eng. shortwall) metodom; 3. dovršetak gospodarenja otkopnim poljima i smanjenje razina proizvodnje te donošenje daljnjih poticaja za umirovljenje i dodatnih mjera kako bi se zaposlenicima pomoglo u pronalasku novih radnih mjesta.

               (17)

               Proizvodnja ugljena za prodaju u 2011. iznosila je 63 059 tona, dok se očekuje da će se 2018. izvaditi samo 30 000 tona.

               (18)

               Cilj je mjere potpore olakšati zatvaranje rudnika do kraja 2018. kako bi se pokrili tekući proizvodni gubitci u razdoblju 2011. – 2018. koji su proizašli iz upravljanja rudnikom u skladu s pravilima koja su utvrđena u Odluci Vijeća. Mjerom se, nadalje, namjeravaju pokriti izvanredni troškovi koji proizlaze iz konačnog zatvaranja rudnika.

               (19)

               Plan obuhvaća provedbu postupka postupnog zatvaranja na socijalno održiv način. Italija izjavljuje da je prema tom pristupu 2018. najraniji datum kad se rudnik može zatvoriti. Broj zaposlenika postupno se će smanjivati s 467 u 2011. na 119 u 2018. Stariji zaposlenici ostvarit će poticaje za odlazak u mirovinu. Bit će potrebne dodatne mjere kako bi se mlađim zaposlenicima pomoglo u pronalasku novih radnih mjesta.

               (20)

               Preostali će radnici biti potrebni krajem 2018. za obavljanje sigurnosnih radova i radova na sanaciji okoliša koji će započeti nakon dovršetka regionalne studije o utjecaju na okoliš te se očekuje da će trajati do 2027. Nakon prestanka iskapanja izvadit će se podzemna rudarska oprema te će se napušteni tuneli popuniti pepelom iz obližnje termoelektrane u Portovesmeu.

               (21)

               Radnici koji tijekom provedbe Plana zatvaranja izgube svoja radna mjesta u industriji ugljena trebat će novo zaposlenje. U tom je pogledu Planom predviđeno donošenje politika zapošljavanja kojima je cilj olakšati prekvalifikaciju radnika i njihov prelazak u druge industrije.

               (22)

               Nakon zatvaranja rudnika vrijeme potrebno za dovršetak provedbe Plana ovisit će o vremenu koje je potrebno za vađenje opreme na površinu, za što se procjenjuje da će trajati više od dvije godine.

               (23)

               Trajanje radova ovisit će i o vremenu potrebnom za zatvaranje tunela, odnosno njihovo popunjavanje muljem od pepela iz termoelektrane u Portovesmeu. Procjenjuje se da će ti radovi trajati oko šest godina.

               (24)

               Obavit će se i sanacija okoliša na površini. Ta sanacija uključuje izolaciju rezervoara jalovine, izgradnju sustava z odvodnju vode i sadnju endemičnih vrsta biljaka.

         2.3.   Prihvatljivi troškovi, oblik potpore i iznos potpore

               (25)

               Mjerom je predviđena dodjela potpore za pokriće pozitivne razlike između troškova tekuće proizvodnje i prihoda od rudnika ugljena koji će se zatvoriti (proizvodni gubitci). Potporom se namjeravaju pokriti i troškovi koji proizlaze iz zatvaranja rudnika a nisu povezani s tekućom proizvodnjom (izvanredni troškovi). Potporom dodijeljenom za proizvodne gubitke namjeravaju se pokriti troškovi koji nastanu između 2011. i 2018., a ona prestaje s prekidom proizvodnje 2018.

               (26)

               Predlaže se da se potpora dodijeli u obliku izravnih bespovratnih sredstava te da se može podijeliti kako slijedi:

                           (a)

                           213 126 607 EUR potpore koja je već dodijeljena i koja će se dodijeliti u razdoblju 2011. – 2018. za pokriće proizvodnih gubitaka. Troškovi koji se mogu uzeti u obzir jesu troškovi proizvodnje: materijalni izdatci (uključujući troškove energije, amortizacije i prijevoza) i izdatci za zaposlenike, kako su dodatno detaljno opisani u Prilogu 1., uključujući financijsko-ekonomske prognoze (troškova).

                              Tablica 1.

                                       2011.

                                       2012.

                                       2013.

                                       2014.

                                       2015.

                                       2016.

                                       2017.

                                       2018.

                                       Troškovi proizvodnje

                                       61 761 625

                                       62 253 732

                                       40 516 662

                                       36 714 704

                                       27 313 944

                                       24 753 204

                                       17 686 600

                                       15 207 600

                                       Prihodi

                                       4 582 000

                                       12 912 702

                                       6 251 329

                                       4 709 016

                                       3 474 216

                                       2 898 428

                                       3 951 360

                                       1 481 760

                                       Razlika između troškova proizvodnje i prihoda

                                       57 179 625

                                       49 341 030

                                       34 265 333

                                       32 005 689

                                       23 839 729

                                       21 854 776

                                       13 735 240

                                       13 725 840

                                       Potpora u skladu s člankom 3. Odluke Vijeća

                                       55 000 000

                                       18 700 000

                                       34 265 333

                                       32 005 689

                                       23 839 729

                                       21 854 776

                                       13 735 240

                                       13 725 840

                           (b)

                           U skladu s mjerom potpore potpora namijenjena za pokriće izvanrednih troškova i dalje će biti potrebna od 2018. do 2027. U okviru mjere potpore predlaže se plaćanje izravnih bespovratnih sredstava za sljedeće kategorije izvanrednih troškova:

         i.   Izvanredni izdatci za radnike koji su izgubili ili će izgubiti radna mjesta

               (27)

               Troškovi iz točke 1. podtočke (b) Priloga Odluci Vijeća uključuju osiguranje poticaja za davanje otkaza: u skladu s Planom potrebno je dodijeliti dvogodišnju plaću radnicima koji odu u mirovinu u okolnostima u kojima bi još mogli raditi te onima koji se odluče pokrenuti vlastito poduzeće ili na drugi način napustiti društvo nakon sudjelovanja u programima prekvalifikacije ili zapošljavanja.

               (28)

               U skladu s mjerom potpore najviši iznos te vrste potpore predložene za dodjelu u razdoblju 2013. – 2027. iznosit će 45,5 milijuna EUR. Taj bi se najviši iznos dosegao kad bi se svi zaposlenici koji su višak i koji ne bi mogli ostati na svojem radnom mjestu do mirovine samozaposlili ili na neki drugi način napustili društvo. Potpora bi iznosila 30 milijuna EUR kad bi se svi zaposlenici koji su višak zaposlili u drugim djelatnostima.

         ii.   Troškovi prekvalifikacije radnika kako bi im se pomoglo da pronađu nova radna mjesta izvan industrije ugljena

               (29)

               Troškovi iz točke 1. podtočke (d) Priloga Odluci Vijeća uključuju troškove prekvalifikacije zaposlenika koji su izgubili ili će izgubiti svoje radno mjesto u industriji ugljena.

               (30)

               U skladu s jednogodišnjim programom prekvalifikacije ti će se zaposlenici moći ponovno zaposliti prije svega u drugim djelatnostima koje će se pokrenuti na lokaciji društva Carbosulcis i/ili u okolišnim aktivnostima koje se odnose na čišćenje nekadašnjih rudarskih i industrijskih područja. S druge strane, oni mogu pokrenuti vlastito poslovanje ili na neki drugi način napustiti društvo i primiti otpremninu u iznosu dvogodišnje plaće. Izobrazba će se organizirati:

                           (a)

                           2016. (za 62 radnika);

                           (b)

                           2019. (za 54 radnika);

                           (c)

                           2028. (za 35 radnika).

               (31)

               Očekuje se da će ukupni trošak izobrazbe zaposlenika koji će izgubiti svoja radna mjesta u industriji ugljena iznositi otprilike 11,5 milijuna EUR.

               (32)

               Ti troškovi uključuju plaće radnika tijekom godine izobrazbe (u ukupnom iznosu od oko 8,1 milijun EUR) i trošak izobrazbe (otprilike 3,4 milijuna EUR).

         iii.   Preostali troškovi proizašli iz upravnih, zakonskih ili poreznih odredaba specifičnih za industriju ugljena

               (33)

               Troškovi iz točke 1. podtočke (f) Priloga Odluci Vijeća uključuju plaćanje koncesijske naknade za eksploataciju rudnika za razdoblje od 2019. do 2026. te ukupno iznose otprilike 800 000 EUR.

         iv.   Dodatni podzemni sigurnosni radovi proizašli iz zatvaranja jedinica za proizvodnju ugljena

               (34)

               Nakon prekida rada rudnika obavit će se sigurnosni radovi, kao što je zatvaranje čela radilišta u rudniku ili prijevoz strojeva koji su se upotrebljavali za iskapanje. Talijanska nadležna tijela navela su da su sljedeći detaljni sigurnosni zahtjevi nužni u okviru aktivnosti napuštanja rudnika: vađenje podzemnih strojeva, opreme i sigurnosnih uređaja; potrebno je izvršiti ventilaciju rudnika kako bi se razrijedili i uklonili štetni plinovi; potrebno je održavati drenažno ispumpavanje te napuštene tunele popuniti pepelom iz elektrane u Portovesmeu.

               (35)

               Italija navodi da će u razdoblju 2014. – 2026. biti potrebno dodatnih 28 milijuna EUR za pokriće jednokratnih troškova povezanih s dodatnim sigurnosnim radovima koji su potrebni za zatvaranje rudnika.

               (36)

               U godinama u kojima će se oprema vaditi na površinu i napušteni tuneli puniti pepelom uz troškove zaposlenika nastat će i drugi troškovi, kao što su troškovi električne energije za ventilaciju i pumpe te troškovi nabave usluga i materijala potrebnih za izvršenje radova.

               (37)

               Talijanska nadležna tijela navela su da radovi na vađenju opreme iz podzemnih lokacija i popunjavanju tunela pepelom ne mogu početi prije 2018. jer su zaposlenici i oprema angažirani na aktivnostima vađenja ugljena. Za upotrebu pepela za zatvaranje tunela bit će potrebno prethodno odobrenje.

               (38)

               Nakon zatvaranja rudnika vrijeme potrebno za dovršetak provedbe Plana ovisit će o vremenu koje je potrebno za vađenje opreme na površinu, za što se procjenjuje da će trajati više od dvije godine. Ta oprema, na primjer, može uključivati:

                           (a)

                           pokretne trake: oko pet kilometara koje je potrebno rastaviti i iznijeti na površinu;

                           (b)

                           cjevovod: oko 30 kilometara koje je potrebno rastaviti i iznijeti na površinu;

                           (c)

                           električne vodove i telefonske linije od nekoliko desetaka kilometara, električne trafostanice, transformatore, strujne prekidače itd.;

                           (d)

                           staru opremu koja se još uvijek nalazi u tunelima.

               (39)

               Trajanje provedbe Plana ovisit će i o vremenu potrebnom za zatvaranje tunela, odnosno njihovo popunjavanje muljem od pepela iz termoelektrane u Portovesmeu. Postupak popunjavanja tunela podijelit će se u nekoliko faza, koje su sažete u nastavku:

                           (a)

                           uklanjanje stare opreme koja više nije potrebna, kao što su odbačeni strojevi, električni vodovi, cjevovod itd.;

                           (b)

                           postavljanje opreme potrebne za upumpavanje žitke mješavine pepela i vode pod zemlju (cjevovod, ventili, sustavi za smanjenje tlaka, ozvučenje i sustav za nadzor tlaka);

                           (c)

                           izgradnja zidova za zadržavanje mulja i ograđivanje dijelova koje je potrebno ispuniti;

                           (d)

                           priprema ventilacijskog kruga kako bi se osigurala ventilacija pod tlakom nakon prekida uobičajene ventilacije zbog popunjavanja tunela;

                           (e)

                           priprema postrojenja za miješanje i ispumpavanje žitke mješavine koja će se upumpavati pod zemlju;

                           (f)

                           popunjavanje svakog dijela tunela nakon pripreme;

                           (g)

                           nakon što se mulj osuši, priprema sljedećeg dijela za popunjavanje.

               (40)

               Procjenjuje se da će se moći popuniti oko 7 000 m tunela s presjekom površine oko 20 m2, koji će stoga moći primiti oko 140 000 m3 mulja od pepela iz termoelektrane u Portovesmeu pomiješanog s takvim udjelom vode da nastane mješavina dovoljno žitka da se može upumpavati. Materijal će se upumpavati pod zemlju brzinom od oko 500 m3 tjedno. Postrojenje ima maksimalni kapacitet oko 80 m3/h tako da će se u jednoj smjeni moći upumpati samo obujam kojim će se popuniti jedan dio. Tijekom sljedeća četiri radna dana pomaknut će se cjevovod kako bi se promijenilo mjesto ispuštanja, obavilo održavanje opreme na površiti te analizirao mulj potreban za popunjavanje sljedećeg dijela tunela. To znači da se svaki radni dan pod zemlju može prenijeti oko u prosjeku 100 m3 mulja. Stoga se procjenjuje da će popunjavanje tunela pepelom trajati oko šest godina.
               140 000 m3/100 m3 svakog radnog dana = 1 400 radnih dana = 6 godina.

               (41)

               Popunjavanje tunela pepelom iz termoelektrane imat će sljedeće pozitivne učinke na okoliš:

                           (a)

                           smanjenje područja na otvorenom potrebnog za odlaganje posebnog neopasnog otpada;

                           (b)

                           sprječavanje samozapaljenja u tunelima;

                           (c)

                           korekcija kiselosti vode u rudniku s kojom pepeo dolazi u kontakt (pepeo ima prosječni udjel CaO veći od 35 %);

                           (d)

                           smanjenje mogućnosti slijeganja.

               (42)

               Popunjavanjem tunela pepelom stvorit će se i prihodi kojima se će pridonijeti smanjenju potrebne potpore. Prihod od zbrinjavanja otpada već je uzet u obzir i odbijen od iznosa potpore potrebne u skladu s člankom 4. Odluke Vijeća, kako je prikazano u Prilogu 2.

               (43)

               Procjenjuje se da će stvarni troškovi iz tog naslova iznositi otprilike 40 milijuna EUR.

               (44)

               Popunjavanjem tunela pepelom iz termoelektrane trebao bi se stvoriti prihod u iznosu od oko 12 milijuna EUR, čime bi se iznos potpore potrebne u skladu s točkom 1. podtočkom (g) Priloga Odluci Vijeća smanjio na otprilike 28 milijuna EUR.

         v.   Šteta od iskapanja, pod uvjetom da su je prouzročile jedinice za proizvodnju ugljena koje su zatvorene ili se zatvaraju

               (45)

               Sanacija okoliša na nadzemnim lokacijama sastoji se izolacije rezervoara jalovine te ekološke sanacije odlagališta jalovih stijena i svih ostalih zemljišta na koje utječu aktivnosti iskapanja.

               (46)

               Za pokrivanje i ponovno oblikovanje lokacija upotrijebit će se inertni materijali iz prerade ugljena pokriveni površinskim slojem.

               (47)

               Nakon morfološke sanacije lokacija izgradit će se sustavi odvodnje vode.

               (48)

               Sanirane lokacije djelomično će se iskoristiti za industrijske potrebe, primjerice za fotonaponski sustav, a djelomično će se biološki rekultivirati sadnjom endemičnih vrsta biljaka.

               (49)

               Ostali nadzemni radovi na lokaciji nekadašnjeg rudnika odnosit će se na obnovu i osiguranje postojeće građevinske baštine.

               (50)

               U razdoblju 2014. – 2026. potpore iz točke 1. podtočke (h) Priloga Odluci Vijeća iznosit će otprilike 8,7 milijuna EUR.

         vi.   Izvanredna intrinzična amortizacija, pod uvjetom da proizlazi iz zatvaranja jedinica za proizvodnju ugljena

               (51)

               Troškovi iz točke 1. podtočke (l) Priloga Odluci Vijeća uključuju dio amortizacije imovine koja se ne bi mogla amortizirati u skladu s uobičajenim računovodstvenim pravilima zbog zatvaranja rudnika te se procjenjuju na 25,8 milijuna EUR.

         2.4.   Plan mjera za ublažavanje učinka proizvodnje ugljena na okoliš

               (52)

               Italija je sastavila plan kao bi poduzela mjere kojima je cilj ublažiti učinak na okoliš proizvodnje ugljena iz proizvodne jedinice kojoj se dodjeljuju potpora za zatvaranje.

               (53)

               Mjere koje su usmjerene na ublažavanje učinka ugljena na okoliš pripadat će području obnovljive energije i odsumporavanja ugljena.

               (54)

               Planom su predviđena dva projekta obnovljive energije. Prvi sustav obnovljive energije sastojat će se od četiri vjetrenjače ukupnog proizvodnog kapaciteta od 12 MW. Drugi će se sustav sastojati od fotonaponske elektrane na površini od oko 10 ha ukupnog proizvodnog kapaciteta od oko 4 MWp. Oni će se nalaziti na lokaciji iskapanja.

               (55)

               Carbosulcis vlasnik je patenta za uklanjanje sumpora iz ugljena izluživanjem. Nusproizvod su tog postupka huminske kiseline, koje se mogu upotrebljavati u poljoprivredi.

               (56)

               U skladu s tim Italija namjerava, najprije u okviru pilot-projekta, a poslije i na razini industrije, poduzeti mjere za razvoj postupka uklanjanja sumpora iz ugljena kojim se dobivaju huminske kiseline. Ako postupak dovede do očekivanih rezultata, odnosno do pozitivne operativne marže već tijekom razdoblja postupnog stavljanja rudnika izvan pogona, moći će se smanjiti udjel sumpora u ugljenu koji se upotrebljava u obližnjoj termoelektrani u Portovesmeu.

               (57)

               Italija je navela da je projekt još uvijek u početnoj fazi te da se koristi za okoliš od uklanjanja sumpora mogu procijeniti samo u kvalitativnom, ali još uvijek ne i u kvantitativnom smislu, jer su povezane s dvama čimbenicima koji će se trebati ocijeniti tijekom pilot-faze postupka. Koristi za okoliš uglavnom su povezane sa sljedećim čimbenicima koji se mogu primijeniti na ugljen s visokim udjelom sumpora:

                           (a)

                           postupkom izluživanja trebao bi se smanjiti udjel sumpora u ugljenu za oko 30 %, čime će se pak smanjiti emisije spojeva SOx u atmosferu tijekom spaljivanja ugljena u termoelektrani;

                           (b)

                           iz postupka uklanjanja sumpora kao nusproizvod nastaju huminske kiseline, koje se mogu upotrebljavati u poljoprivredi kao gnojiva i poboljšivači tla. Izdvajanje ugljika primjenom organske tvari u tlu jedna je od mogućih mjera za ublažavanje učinaka klimatskih promjena smanjenjem emisija stakleničkih plinova u atmosferu koje je navelo Međuvladino tijelo za klimatske promjene, IPCC 2007.

               (58)

               Talijanska nadležna tijela navela su da se kvantitativni doprinos te aktivnosti ublažavanju učinka na okoliš proizvodnje ugljena u rudniku Nuraxi Figus može ocijeniti nakon zaključenja pilot-faze provedbe.

         3.   OCJENA MJERE

   3.1.   Postojanje državne potpore u skladu s člankom 107. stavkom 1. UFEU-a

               (59)

               Mjera predstavlja državnu potporu u smislu članka 107. stavka 1. UFEU-a ako su kumulativno ispunjeni sljedeći uvjeti: (a) mjerom se korisniku omogućuje ekonomska prednost; (b) mjeru dodjeljuje država ili se dodjeljuje putem državnih sredstava; (c) mjera je selektivna; (d) mjera utječe na trgovinu unutar Unije te bi mogla dovesti do narušavanja tržišnog natjecanja unutar EU-a.

               (60)

               Poduzetnici su stavljeni u povoljniji položaj u smislu članka 107. stavka 1. UFEU-a ako ostvare ekonomsku prednost koju ne bi ostvarili po tržišnim uvjetima. Carbosulcis je jedini korisnik mjere te će primiti (i već je primio) potporu putem državnih sredstava koja je izravno prenesena iz državnog proračuna i proračuna pokrajine Sardinije kako bi se nadoknadili gubitci iz poslovanja te pokrili socijalni i sigurnosni troškovi, što čini ekonomsku prednost. Tržište ugljena u potpunosti je otvoreno tržišnom natjecanju. Stoga se financijskom potporom države jača položaj korisnika u odnosu na njegove konkurente u EU-u te ona može imati učinke narušavanja tržišnog natjecanja te utjecati na trgovinu unutar EU-a.

               (61)

               Komisija prema tome zaključuje da mjera odobrena društvu čini državnu potporu u smislu članka 107. stavka 1. UFEU-a.

         3.2.   Zakonitost potpore

               (62)

               Italija je dio mjere provela bez prethodne obavijesti te je stoga prekršila članak 108. stavak 3. UFEU-a.

         3.3.   Spojivost potpore

               (63)

               Komisija je ocijenila spojivost mjere u skladu s Odlukom Vijeća, u kojoj su utvrđeni kriteriji spojivosti državne potpore koja se ispituje u skladu s člankom 107. stavkom 3. točkom (e) UFEU-a.

               (64)

               Ugljen koji se proizvodi iz rudnika Nuraxi Figus obuhvaćen je definicijom ugljena utvrđenom u članku 1. točki (a) Odluke Vijeća, prema kojoj ugljen znači visokokvalitetan, srednjokvalitetan i niskokvalitetan ugljen kategorije A i B u smislu međunarodnog sustava kodificiranja ugljena koji je utvrdila Gospodarska komisija Ujedinjenih naroda za Europu.

               (65)

               U skladu s člankom 2. stavkom 2. Odluke Vijeća „potpore pokrivaju samo troškove u vezi s ugljenom za proizvodnju električne energije, za kombiniranu proizvodnju toplinske i električne energije, za proizvodnju koksa i dodavanje goriva za visoke peći u industriji čelika, tamo gdje postoji takva uporaba u Uniji”. Carbosulcis proizvodi ugljen koji se upotrebljava u lokalnoj proizvodnji električne energije. Stoga je taj kriterij ispunjen.

               (66)

               Italija namjerava dodijeliti potporu za zatvaranje u kontekstu plana zatvaranja rudnika. Kako je definirano u članku 1. točki (c) Odluke Vijeća, planom zatvaranja koji sastavlja država članica određuju se mjere koje rezultiraju konačnim zatvaranjem jedinica za proizvodnju ugljena. Plan zatvaranja koji je dostavila Italija uključuje zakonodavne i druge mjere koje je donijela Italija i koje su opisane u uvodnim izjavama 11. do 61., uključujući financijske mjere koje su planirane uz konačno i neopozivo zatvaranje predmetnih jedinica, što će dovesti do urednog okončanja aktivnosti tih jedinica na planirane datume.

               (67)

               Italija je dostavila sve relevantne podatke koji su potrebni za ocjenu Plana zatvaranja u skladu s člankom 7. stavkom 2. Odluke Vijeća, odnosno identifikaciju jedinica za proizvodnju ugljena, stvarne ili procijenjene troškove proizvodnje za svaku jedinicu za proizvodnju ugljena po poslovnoj godini, procijenjenu proizvodnju ugljena po poslovnoj godini jedinice za proizvodnju ugljena koja je predmet plana zatvaranja te procijenjeni iznos potpore za zatvaranje po poslovnoj godini.

         3.3.1.   Državna potpora za pokriće troškova proizvodnje

               (68)

               U skladu s člankom 3. stavkom 1. Odluke Vijeća potpore poduzetniku koje su namijenjene posebno za pokriće tekućih proizvodnih gubitaka jedinica za proizvodnju ugljena mogu se smatrati sukladnima unutarnjem tržištu samo ako ispunjavaju sljedeće uvjete:
               „Poslovanje predmetne jedinice za proizvodnju ugljena mora činiti dio plana zatvaranja čiji rok ne prelazi 31. prosinca 2018.”

               (69)

               Talijanska nadležna tijela obvezala su se rudnik Nuraxi Figus, koji se sastoji od samo jedne proizvodne jedinice, trajno zatvoriti do 31. prosinca 2018. Rudnikom upravlja Carbosulcis, koji je u 100-postotnom vlasništvu pokrajine Sardinije, koja je izdala i odobrila Plan zatvaranja.
               „Predmetne jedinice za proizvodnju ugljena moraju biti definitivno zatvorene u skladu s planom zatvaranja”

               (70)

               Plan zatvaranja uključuje zakonodavne i druge mjere koje su donijele Italija i pokrajina Sardinija te koje su opisane u uvodnim izjavama 11. do 61. i poduzete uz konačno okončanje aktivnosti te jedinice u planiranim rokovima.
               „Prijavljene potpore ne smiju premašiti razliku između (predvidljivih) troškova proizvodnje i predvidljivih prihoda za poslovnu godinu. Stvarno plaćene potpore moraju podlijegati godišnjim ispravcima na temelju stvarnih troškova i prihoda najkasnije do kraja poslovne godine nakon godine za koju su potpore bile dodijeljene”

               (71)

               Kako je prethodno prikazano u tablici 1., godišnja potpora za proizvodnju ugljena u okviru zatvaranja proizvodne jedinice ne premašuje razliku između (predvidljivih) troškova i (predvidljivih) prihoda.
               „Iznos potpora po ekvivalentu tone ugljena ne smije dovesti do toga da cijene ugljena iz Unije na mjestu uporabe budu niže od cijena ugljena slične kvalitete iz trećih zemalja”

               (72)

               Italija smatra da se plaćanja za ugljen iz bazena Sulcis ne mogu povezati s komercijalnom referentnom cijenom, što je slično nalazima Komisije u predmetu s Mađarskom (SA.33861 (12/N)).

               (73)

               Italija je navela da se niskokvalitetni ugljen iz bazena Sulcis ne može nabaviti iz trećih zemalja i da ne postoji tržište za ugljen tako niske kvalitete. U prodajnoj cijeni koju termoelektrana u Portovesmeu plaća društvu Carbosulcis uzima se u obzir fluktuacija cijene ugljena kojim se redovito trguje na svjetskom tržištu te je kotacija standardnih kvaliteta ugljena snižena kako bi se uzela u obzir konkretna kvaliteta koja se kupuje. Italija smatra da se zbog toga ne može odrediti referentna cijena ugljena slične kvalitete iz trećih zemalja.

               (74)

               Članak 3. Zakona br. 351 od 27. lipnja 1985. o utvrđivanju pravila za ponovno otvaranje ugljenosnog bazena Sulcis glasi kako slijedi: „Ugljen iz ugljenosnog bazena Sulcis može se upotrebljavati u termoelektranama i postrojenjima za proizvodnju električne energije i pare u kombinaciji ili na neki drugi način, pod uvjetom da se nalaze isključivo na Sardiniji ili u industrijskim postrojenjima koja se isto tako nalaze na Sardiniji a u kojima se tijekom proizvodnje ili postupka sagorijevanja sumpor vezuje, vezuje i spaja ili spaja s dobivenim proizvodom”. Stoga se ugljen iz bazena Sulcis teoretski može natjecati samo s drugim ugljenom na Sardiniji te se, što je najvažnije, ne može prodavati na svjetskom tržištu.

               (75)

               Komisija ne može isključiti da je de facto moguće izračunati referentnu cijenu ugljena slične kvalitete. Stoga se Italija obvezala svake godine pratiti cijenu ugljena iz bazena Sulcis, kako je izračunana u kontekstu njegove prodaje termoelektrani u Portovesmeu primjenom relevantne formule navedene u kupoprodajnom ugovoru, kako bi provjerila je li cijena ugljena iz bazena Sulcis niža od cijene ugljena slične kvalitete iz trećih zemalja. Iznos potpore po ekvivalentu tone ažurirat će se prema stvarnoj prodajnoj cijeni za svaku poslovnu godinu.

               (76)

               Komisija stoga smatra da je, u skladu s prethodnim odlukama Komisije (7), u ovom predmetu ispunjen taj uvjet.
               „Predmetna jedinica za proizvodnju ugljena morala je biti aktivna 31. prosinca 2009.”

               (77)

               Rudnik Nuraxi Figus bio je aktivan 2009.
               „Ukupni iznos potpora za zatvaranje koje dodjeljuje država članica mora pratiti silazni trend: do kraja 2013. smanjenje ne smije biti manje od 25 %, do kraja 2015. ne manje od 40 %, do kraja 2016. ne manje od 60 % te do kraja 2017. ne manje od 75 % potpora dodijeljenih u 2011.”

               (78)

               Komisija iz prethodne tablice 1. zaključuje da državna potpora koja će se dodijeliti prati silazni trend te da je u skladu s minimalnom razinom smanjenja propisanom u Odluci Vijeća. Stoga je ispunjen kriterij postupnog smanjivanja propisan Odlukom Vijeća.
               „Ukupni iznos potpora za zatvaranje koje dodjeljuju države članice ne smije premašiti, za svaku godinu nakon 2010., iznos koji je ta država članica dodijelila, a Komisija odobrila, u skladu s člancima 3. i 5. Uredbe (EZ) br. 1407/2002 za 2010.”

               (79)

               Komisija za 2010 nije odobrila nikakvu potporu u skladu s člancima 3. i 5. Uredbe (EZ) br. 1407/2002. U svakom slučaju, s obzirom na to da je Uredba (EZ) br. 1407/2002 prestala važiti 31. prosinca 2010., specifična pravila iz te Uredbe ne mogu se primijeniti na ovu mjeru (8). Stoga ne postoji iznos potpore za 2010. koji bi se mogao uzeti kao referentna vrijednost za potrebe članka 3. točke (g) Odluke Vijeća te se taj uvjet ne može primijeniti na ovaj predmet.
               „Država članica mora donijeti plan mjera radi ublažavanja učinka koji na okoliš ima proizvodnja ugljena iz proizvodnih jedinica kojima se dodjeljuju potpore u skladu s tim člankom, primjerice u području energetske učinkovitosti, obnovljive energije ili hvatanja i skladištenja ugljičnog dioksida”

               (80)

               Talijanska nadležna tijela dostavila su plan zaštite okoliša za ublažavanje učinka proizvodnje ugljena na okoliš koji uključuje postrojenja za obnovljivu energiju i odsumporavanje ugljena.

               (81)

               U članku 3. stavku 1. točki (h) Odluke Vijeća izričito se navode inicijative koje uključuju obnovljive energije kao primjeri mjera koje se mogu uključiti u plan ublažavanja učinka. Komisija napominje da se te talijanske mjere izravno odnose na rudnik koji je još aktivan u proizvodnji ugljena, ali će se zatvoriti.

               (82)

               Kad je riječ o projektu odsumporavanja ugljena, s obzirom na činjenicu da je održivost tog projekta nesigurna i da ovisi o ishodu pilot-projekta koji će se pokrenuti, Komisija ne može utvrditi hoće li ta mjera dovesti do znatnog poboljšanja okolišnih uvjeta koji se mogu povezati s proizvodnjom ugljena u toj pokrajini u skladu s člankom 3. stavkom 1. točkom (h) Odluke Vijeća.

               (83)

               S obzirom na razmatranja iz prethodnih uvodnih izjava 80. do 81. Komisija smatra da su već samim postrojenjima za obnovljivu energiju uključenima u plan zaštite okoliša koji su dostavila talijanska nadležna tijela ispunjeni uvjeti utvrđeni u članku 3. stavku 1. točki (h) Odluke Vijeća.

               (84)

               Potrebno je napomenuti da neke mjere na koje upućuje Italija mogu uključivati dodjelu državne potpore. Prihvaćanje tih mjera kao dijela plana za ublažavanje učinka na okoliš za potrebe odobrenja potpore za vađenje ugljena u okviru primjene Odluke Vijeća ne može se tumačiti kao odobrenje tih mjera u skladu s člancima 107. i 108. UFEU-a. Italija je i dalje mora osigurati da se mjere koje mogu činiti državnu potporu pravovremeno prijave Komisiji u skladu s člankom 108. stavkom 3. UFEU-a.

               (85)

               Ovom se Odlukom ne dovode u pitanje obveze Italije u skladu sa zakonodavstvom EU-a o okolišu.

               (86)

               Iz prethodne je ocjene vidljivo da su ispunjeni svi bitni kriteriji iz članka 3. Odluke Vijeća u pogledu potpore proizvodnji koja će se dodijeliti u okviru Plana zatvaranja.

         3.3.2.   Državna potpora za pokriće izvanrednih troškova

               (87)

               U skladu s člankom 4. stavkom 1. Odluke Vijeća državne potpore rudnicima ugljena za pokriće troškova koji proizlaze iz zatvaranja jedinica za proizvodnju ugljena, a nisu vezani uz tekuću proizvodnju, mogu se smatrati sukladnima unutarnjem tržištu pod uvjetom da plaćeni iznos ne premašuje takve troškove.

               (88)

               Izvanrednim troškovima koje su prijavila talijanska nadležna tijela obuhvaćeno je sljedeće:

                           —

                           troškovi koji proizlaze iz zatvaranja rudnika, kako su definirani u točki 1. podtočkama (f), (g), (h) i (l) Priloga Odluci Vijeća,

                           —

                           troškovi za socijalne naknade i troškovi nastali u okviru programa prekvalifikacije zaposlenika nakon zatvaranja rudnika, kako su definirani u točki 1. podtočkama (b) i (d) Priloga Odluci Vijeća.

               (89)

               Komisija napominje da Italija ne planira dodijeliti potporu koja bi premašila troškove koji proizlaze iz zatvaranja proizvodnje ugljena. Osim toga, planirani izvanredni troškovi i kategorije troškova koje se planiraju pokriti odgovaraju prihvatljivim kategorijama definiranima u Prilogu Odluci Vijeća za potrebe primjene članka 4. U skladu s Planom zatvaranja za dodjelu potpore potrebno je dostaviti popratnu dokumentaciju.

               (90)

               Potpora za pokriće izvanrednih troškova bit će potrebna i nakon prestanka proizvodnje 2018. U svakom slučaju potpora će se dodjeljivati do 2027., što je prije isteka Odluke Vijeća.

               (91)

               Teoretski se mogu ostvariti prihodi od prodaje postrojenja i opreme. Međutim, Italija smatra da to nije vjerojatno s obzirom na starost tih stavki na kraju 2018. Nadalje, čak i kad bi postrojenja i strojevi još imali neku malu preostalu vrijednost, ne bi ih se moglo prodati zbog ugovora koji su Carbosulcis i općina Gonnessa sklopili 15. veljače 1990. U članku 16. ugovora navodi se da se Carbosulcis obvezuje nakon prestanka aktivnosti iskapanja očuvati svu nepokretnu i pokretnu imovinu (uredi, službe, postrojenje i strojevi za proizvodnju ugljena itd.) u skladu s izvornom arhitekturom kako bi se rudnik i njegova postrojenja mogli zadržati kao lokalni povijesni spomenik.

               (92)

               Stoga će se postrojenja i strojevi staviti izvan pogona i upotrijebiti za postavljanje muzeja i industrijskog arheološkog nalazišta te očuvati kao lokalni povijesni spomenik.

               (93)

               Talijanska nadležna tijela tvrde da se ne može očekivati da će zatvaranje rudnika i čišćenje okoliša dovesti do povećanja vrijednosti zemljišta jer će ta lokacija, osim područja koja će se upotrijebiti za postrojenja za obnovljivu energiju, predstavljati napušteno industrijsko zemljište te joj se ne može previdjeti nova namjena.

               (94)

               Osim područja koja će se upotrijebiti za postrojenja za obnovljivu energiju, nakon što se zemljište očisti, održavat će se u trenutačnom stanju kako bi se očuvalo sjećanje na nekadašnju rudarsku industriju, kako je navedeno u ugovoru koji su sklopili Carbosulcis i općina Gonnessa. U svakom slučaju, u pogledu troškova iz točke 1. podtočke (h) Priloga Odluci Vijeća Carbosulcis nije vlasnik zemljišta i ne ostvaruje korist od povećanja vrijednosti zemljišta (9).

               (95)

               Talijanska nadležna tijela potvrđuju da troškovi pokriveni potporom nisu povezani s financiranjem troškova koji proizlaze iz nepoštovanja propisa o okolišu, kao što su sljedeći:

                           —

                           Direktiva 2006/21/EZ Europskog parlamenta i Vijeća (10),

                           —

                           Direktiva 2004/35/EZ Europskog parlamenta i Vijeća (11),

                           —

                           Direktiva 2000/60/EZ Europskog parlamenta i Vijeća (12),

                           —

                           Direktiva Vijeća 92/43/EEZ (13),

                           —

                           Direktiva Vijeća 85/337/EEZ (14).

               (96)

               Potpora se neće zbrajati s ostalim državnim potporama u smislu članka 107. stavka 1. UFEU-a odnosno s drugim oblicima financiranja Europske unije za iste prihvatljive troškove (članak 5. Odluke Vijeća). Komisija bi, osim toga, htjela podsjetiti talijanska nadležna tijela da se u slučaju sufinanciranja u okviru strukturnih fondova Unije moraju poštovati pravila koja se primjenjuju na te fondove.

               (97)

               Osim toga, u skladu s člankom 5. Odluke Vijeća sve potpore koje je primio rudnik Nuraxi Figus moraju se prikazati u računima dobiti i gubitka kao zasebna stavka prihoda različita od prometa. Carbosulcis također mora voditi zasebne račune za radove na proizvodnji i zatvaranju (članak 6.). Iz toga proizlazi da su potporom ispunjeni uvjeti utvrđeni Odlukom Vijeća u pogledu zbrajanja i odvajanja računa korisnika u slučaju drugih gospodarskih aktivnosti koje nisu vezane uz vađenje ugljena.

               (98)

               Italija je u kontekstu prijave Plana zatvaranja dostavila vrlo detaljne informacije. Točnije, Italija je dostavila detaljne procjene troškova rudnika, raščlanjene prema pojedinačnim stavkama, za svaku godinu obuhvaćenu Planom zatvaranja. Komisija smatra da su informacijama koje je dostavila Italija (uključujući informacije iz Priloga 1. i Priloga 2. ovoj Odluci) ispunjeni i zahtjevi iz članka 7. stavka 4. Odluke Vijeća za cijelo razdoblje obuhvaćeno mjerom.

               (99)

               Osim toga, u skladu s člankom 7. stavkom 5. Odluke Vijeća talijanska nadležna tijela obvezala su se osigurati dostavljanje financijskih izvještaja rudnika Europskoj komisiji najkasnije šest mjeseci nakon završetka izvještajnog razdoblja.

               (100)

               Iz toga proizlazi da je potpora u skladu s relevantnim uvjetima utvrđenima u Odluci Vijeća.

               (101)

               Komisija je stoga zaključila da se Plan zatvaranja te potpora koja je već dodijeljena i koja se predlaže za dodjelu mogu odobriti.

         4.   ZAKLJUČAK

               (102)

               Komisija žali što je Italija iskoristila dio potpore, čime je prekršila članak 108. stavak 3. Ugovora o funkcioniranju Europske unije.

               (103)

               Međutim, Komisija je odlučila da se potpora dodijeljena društvu Carbosulcis od 1. siječnja 2011. do 31. prosinca 2027. može smatrati spojivom s unutarnjim tržištem u skladu s Odlukom Vijeća.

               (104)

               Komisija podsjeća talijanska nadležna tijela da je, u skladu s člankom 108. stavkom 3. UFEU-a, sve planove o refinanciranju, izmjeni ili promjeni ove mjere potrebno prijaviti Komisiji u skladu s Uredbom Komisije (EZ) br. 794/2004 (15). Osim toga, u slučaju izmjene Plana zatvaranja moraju se dostaviti prijave u skladu s člankom 7. stavkom 3. Odluke Vijeća. U skladu s člankom 7. stavkom 4. prijave se moraju dostaviti i ako potpora koju Italija planira dodijeliti industriji ugljena tijekom poslovne godine premašuje iznose odobrene u ovoj Odluci ili ako se pojedinosti relevantne za izračun predvidljivih troškova proizvodnje za koje se planira dodijeliti potpora u Planu zatvaranja razlikuju od pojedinosti navedenih u ovoj prijavi. Italija će morati dostaviti zasebne godišnje prijave ako postoji razlika između godišnjih mjera i odobrenog Plana zatvaranja. Dužna je pravovremeno obavijestiti Komisiju o iznosu i izračunu stvarno plaćenih potpora tijekom svake godine do isteka Plana zatvaranja, kako je utvrđeno u članku 7. stavku 5. Odluke Vijeća.

               (105)

               Komisija također podsjeća talijanska nadležna tijela da su, u skladu s člankom 7. stavkom 5. Odluke Vijeća, obvezna Komisiju obavijestiti o iznosu i izračunu stvarno plaćenih potpora tijekom poslovne godine najkasnije šest mjeseci nakon završetka te godine Ako su izvršene određene izmjene prvotno plaćenih iznosa tijekom predmetne poslovne godine, talijanska nadležna tijela o tome obavješćuju Komisiju prije isteka sljedeće poslovne godine.

               (106)

               U skladu s člankom 3. stavkom 3. Odluke Vijeća, ako rudnik kojem se dodjeljuju potpore ne bude zatvoren do datuma utvrđenog u Planu zatvaranja koji je odobrila Komisija, Italija je dužna vratiti sve dodijeljene potpore u odnosu na čitavo razdoblje obuhvaćeno Planom zatvaranja,

         DONIJELA JE OVU ODLUKU:
   Članak 1.
   Državna potpora koju je Italija dodijelila društvu Carbosulcis S.p.A. u skladu s planom zatvaranja dostavljenim 9. travnja 2014., kako je izmijenjen 17. srpnja 2014., spojiva je s unutarnjim tržištem u skladu s Odlukom 2010/787/EU.
   Članak 2.
   Ova je Odluka upućena Republici Italiji.

      Sastavljeno u Bruxellesu 1. listopada 2014.

            Za Komisiju

         Joaquín ALMUNIA

            Potpredsjednik

      (1)  SL L 336, 21.12.2010., str. 24. („Odluka Vijeća”). S učinkom od 1. prosinca 2009. članci 87. i 88. Ugovora o EZ-u postali su članak 107., odnosno članak 108. Ugovora o funkcioniranju Europske unije („UFEU”). Ta dva skupa odredaba u biti su identična. Za potrebe ove Odluke upućivanja na članke 107. i 108. UFEU-a trebalo bi, prema potrebi, tumačiti kao upućivanja na članak 87., odnosno članak 88. Ugovora o EZ-u. U UFEU-u uvedene su i određene promjene u terminologiji, kao što je zamjena „Zajednice”„Unijom” i „zajedničkog tržišta”„unutarnjim tržištem”. U ovoj Odluci upotrebljavat će se terminologija iz UFEU-a.

      (2)  SL C 20, 23.1.2013., str. 1.

      (3)  Objavljen u Supplemento Ordinario uz Gazzetta Ufficiale br. 111, 14. svibnja 2005.

      (4)  Vidjeti bilješku 2.

      (5)  Uredba br. 1. od 15. travnja 1958. o određivanju jezika koji se koriste u Europskoj ekonomskoj zajednici (SL 17, 6.10.1958., str. 385./58.).

      (6)  Članak 3. Zakona br. 351 od 27. lipnja 1985. o utvrđivanju pravila za ponovno otvaranje ugljenosnog bazena Sulcis „norme per la riattivazione del bacino carbonifero del Sulcis: è consentito impiegare il carbone del bacino carbonifero del Sulcis nelle centrali termoelettriche e negli impianti di produzione combinata e non di energia elettrica e vapore esclusivamente ubicati in Sardegna, nonché negli impianti industriali, pure ubicati in Sardegna nei quali durante il processo produttivo o di combustione lo zolfo viene fissato, fissato e combinato ovvero combinato con il prodotto che si ottiene”.

      (7)  Predmet SA. 18869 (N 92/05) Državna potpora industriji ugljena – Mađarska, predmet SA.33033 National Hard Coal Company Petrosani – Rumunjska i predmet SA.33861 (12/N) Potpora za zatvaranje rudnika ugljena – Mađarska.

      (8)  Obavijest Komisije o utvrđivanju pravila koja se primjenjuju na ocjenu nezakonite državne potpore (SL C 119, 22.5.2002., str. 22.).

      (9)  Trenutačno je Carbosulcis vlasnik zemljišta od 200 ha na kojemu se nalaze uredi i postrojenja, dok se rudnik prostire na površini od 5940 ha.

      (10)  Direktiva 2006/21/EZ Europskog parlamenta i Vijeća od 15. ožujka 2006. o gospodarenju otpadom od industrija vađenja minerala i o izmjeni Direktive 2004/35/EZ – Izjava Europskog parlamenta, Vijeća i Komisije (SL L 102, 11.4.2006., str. 15.).

      (11)  Direktiva 2004/35/EZ Europskog parlamenta i Vijeća od 21. travnja 2004. o odgovornosti za okoliš u pogledu sprečavanja i otklanjanja štete u okolišu (SL L 143, 30.4.2004., str. 56.).

      (12)  Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (SL L 327, 22.12.2000., str. 1.).

      (13)  Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992., str. 7.).

      (14)  Direktiva Vijeća 85/337/EEZ od 27. lipnja 1985. o procjeni učinaka određenih javnih i privatnih projekata na okoliš (SL L 175, 5.7.1985., str. 40.).

      (15)  Uredba Komisije (EZ) br. 794/2004 od 21. travnja 2004. o provedbi Uredbe Vijeća (EU) 2015/1589 o utvrđivanju detaljnih pravila za primjenu članka 108. Ugovora o funkcioniranju Europske unije (SL L 140, 30.4.2004., str. 1.).

      PRILOG 1.

                  Zemlja: ITALIJA

                  Ugljenosni bazen: SULCIS

                  Društvo: CARBOSULCIS SPA

                  Podzemna proizvodna jedinica: NURAXI FIGUS - rudnik Monte Sinni

                  Podatci za 2011

                  Podatci za 2012

                  Procijenjeni podatci za 2013

                  Procijenjeni podatci za 2014

                  Procijenjeni podatci za 2015

                  Procijenjeni podatci za 2016

                  Procijenjeni podatci za 2017

                  Procijenjeni podatci za 2018

                              1.

                              OPĆE INFORMACIJE

                              a)

                              Podzemna proizvodnja [tce – ekvivalent tone ugljena] u tisućama

                     […]
                      (1)

                     […]

                     […]

                     […]

                     […]

                     […]

                     […]

                     […]

                              b)

                              Prinos (tce / godina / radna jedinica)

                  […]

                  […]

                  […]

                  […]

                  […]

                  […]

                  […]

                  […]

                              c)

                              Prosječna neto kalorijska vrijednost [kcal]

                  […]

                  […]

                  […]

                  […]

                  […]

                  […]

                  […]

                  […]

                              d)

                              Prosječni broj registriranih zaposlenika

                  […]

                  […]

                  […]

                  […]

                  […]

                  […]

                  […]

                  […]

                              2.

                              TROŠAK PROIZVODNJE

                              a)

                              Troškovi rada [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              b)

                              Trošak materijala [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              c)

                              Izravna amortizacija prema uobičajenim računovodstvenim pravilima [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              d)

                              Povrat kapitala [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              e)

                              Troškovi prijevoza do mjesta isporuke [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              f)

                              Režijski troškovi društva [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              g)

                              Ostali izdatci [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              h)

                              Povećanje dugotrajne imovine [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              i)

                              Troškovi zbrinjavanja otpada [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              h)

                                 Troškovi povezani s tekućom proizvodnjom (po proizvedenom ekvivalentu tone ugljena)

                     […]

                     […]

                     […]

                     […]

                     […]

                     […]

                     […]

                     […]

                              3.

                              ISPORUKE I PRIMITCI

                              —

                              Informacije koje se odnose na isporuke termoelektranama:

                              —

                              proizvodnja u referentnoj poslovnoj godini [tce]

                     […]

                     […]

                     […]

                     […]

                     […]

                     […]

                     […]

                     […]

                              —

                              promjena zaliha [tce]

                  […]

                  […]

                  […]

                              a)

                                 Ukupno

                  […]

                  […]

                  […]

                  […]

                  […]

                  […]

                  […]

                  […]

                              —

                              Prinos:

                              —

                              proizvodnja u referentnoj poslovnoj godini [EUR/tce]

                  […]

                  […]

                  […]

                  […]

                  […]

                  […]

                              —

                              promjena zaliha [EUR/tce]

                  […]

                              b)

                                 Prosječna prodajna cijena [EUR/tce]

                     […]

                     […]

                     […]

                     […]

                     […]

                     […]

                     […]

                     […]

                              4.

                              PREDLOŽENA POTPORA

                              a)

                              Gubitak tekuće proizvodnje [EUR/tce]

                  […]

                  […]

                  […]

                  […]

                  […]

                  […]

                  […]

                  […]

                              b)

                              Gubitak tekuće proizvodnje [EUR]

                  […]

                  […]

                  […]

                  […]

                  […]

                  […]

                  […]

                  […]

                              c)

                              Predložena potpora [EUR/tce]

                     […]

                     […]

                     […]

                     […]

                     […]

                     […]

                     […]

                     […]

                              d)

                              Predložena potpora [EUR]

                     […]

                     […]

                     […]

                     […]

                     […]

                     […]

                     […]

                     […]

                  Napomena: Podatci označeni crvenom bojom proizlaze iz reklasifikacije računa dobiti i gubitka za 2011. i 2012.

         (1)  Poslovna tajna.

      PRILOG 2.

                  2013.

                  2014.

                  2015.

                  2016.

                  2017.

                  2018.

                  2019.

                  2020.

                  2021.

                  2022.

                  2023.

                  2024.

                  2025.

                  2026.

                  2027.

                  Ukupno

                  (b)

                  ostali izvanredni izdatci za radnike koji su izgubili ili će izgubiti radna mjesta;

                  7 804 000

                  3 852 000

                  2 180 000

                  9 080 000

                  692 000

                  9 920 000

                  6 212 000

                  960 000

                  404 000

                  96 000

                  212 000

                  308 000

                  96 000

                  96 000

                  3 660 000

                  45 572 000

                  (b1)

                  poticaji za odlazak u mirovinu (direktori)

                  160 000

                  160 000

                  160 000

                  0

                  0

                  0

                  0

                  0

                  0

                  0

                  0

                  0

                  0

                  0

                  0

                  480 000

                  (b2)

                  poticaji za odlazak u mirovinu (tehničari)

                  3 132 000

                  812 000

                  580 000

                  696 000

                  116 000

                  4 640 000

                  232 000

                  0

                  116 000

                  0

                  116 000

                  116 000

                  0

                  0

                  0

                  10 556 000

                  (b3)

                  poticaji za odlazak u mirovinu (radnici)

                  4 512 000

                  2 880 000

                  1 440 000

                  1 632 000

                  576 000

                  5 280 000

                  576 000

                  960 000

                  288 000

                  96 000

                  96 000

                  192 000

                  96 000

                  96 000

                  96 000

                  18 816 000

                  (b4)

                  poticaji za pokretanje vlastitog poslovanja (tehničari)

                  0

                  0

                  0

                  4 640 000

                  0

                  0

                  1 276 000

                  0

                  0

                  0

                  0

                  0

                  0

                  0

                  1 740 000

                  7 656 000

                  (b5)

                  poticaji za pokretanje vlastitog poslovanja (radnici)

                  0

                  0

                  0

                  2 112 000

                  0

                  0

                  4 128 000

                  0

                  0

                  0

                  0

                  0

                  0

                  0

                  1 824 000

                  8 064 000

                  (d)

                  troškovi koje su poduzetnici snosili za prekvalifikaciju radnika kako bi im se pomoglo da pronađu nova radna mjesta izvan industrije ugljena, posebno troškovi izobrazbe;

                  0

                  0

                  0

                  4 764 800

                  0

                  0

                  3 911 600

                  0

                  0

                  0

                  0

                  0

                  0

                  0

                  2 793 600

                  11 470 000

                  (d1)

                  naknada tehničarima tijekom izobrazbe

                  0

                  0

                  0

                  2 320 000

                  0

                  0

                  638 000

                  0

                  0

                  0

                  0

                  0

                  0

                  0

                  995 000

                  3 953 000

                  (d2)

                  naknada radnicima tijekom izobrazbe

                  0

                  0

                  0

                  1 056 000

                  0

                  0

                  2 064 000

                  0

                  0

                  0

                  0

                  0

                  0

                  0

                  1 037 000

                  4 157 000

                  (d3)

                  trošak izobrazbe (usklađen s vodičem ESF-a o troškovima)

                  0

                  0

                  0

                  1 388 800

                  0

                  0

                  1 209 600

                  0

                  0

                  0

                  0

                  0

                  0

                  0

                  761 600

                  3 360 000

                  (f)

                  preostali troškovi proizašli iz upravnih, zakonskih ili poreznih odredaba specifičnih za industriju ugljena;

                  100 000

                  100 000

                  100 000

                  100 000

                  100 000

                  100 000

                  100 000

                  100 000

                  0

                  800 000

                  (f1)

                  naknada za rudarenje

                  100 000

                  100 000

                  100 000

                  100 000

                  100 000

                  100 000

                  100 000

                  100 000

                  0

                  800 000

                  (g)

                  dodatni podzemni sigurnosni radovi proizašli iz zatvaranja jedinica za proizvodnju ugljena;

                  0

                  0

                  200 000

                  0

                  0

                  0

                  4 480 800

                  3 836 800

                  3 495 800

                  3 370 800

                  3 363 800

                  3 237 800

                  3 127 800

                  3 086 800

                  0

                  28 200 400

                  (g1)

                  projekt i procjena utjecaja na okoliš popunjavanja galerija pepelom

                  0

                  0

                  200 000

                  0

                  0

                  0

                  0

                  0

                  0

                  0

                  0

                  0

                  0

                  0

                  0

                  200 000

                  (g2)

                  osiguranje sekundarnih okana

                  0

                  0

                  0

                  0

                  0

                  0

                  0

                  0

                  0

                  0

                  70 000

                  74 000

                  0

                  0

                  0

                  144 000

                  (g3)

                  osiguranje primarnih okana

                  0

                  0

                  0

                  0

                  0

                  0

                  0

                  0

                  0

                  0

                  0

                  0

                  65 000

                  72 000

                  0

                  137 000

                  (g4)

                  trošak rada – tehničari

                  0

                  0

                  0

                  0

                  0

                  0

                  1 160 000

                  1 044 000

                  1 015 000

                  986 000

                  957 000

                  899 000

                  870 000

                  870 000

                  0

                  7 801 000

                  (g5)

                  trošak rada – radnici

                  0

                  0

                  0

                  0

                  0

                  0

                  2 160 000

                  1 632 000

                  1 320 000

                  1 224 000

                  1 176 000

                  1 104 000

                  1 032 000

                  984 000

                  0

                  10 632 000

                  (g6)

                  troškovi strukturnih materijala i usluga u rudniku

                  0

                  0

                  0

                  0

                  0

                  0

                  950 000

                  950 000

                  950 000

                  950 000

                  950 000

                  950 000

                  950 000

                  950 000

                  0

                  7 600 000

                  (g7)

                  trošak materijala i usluga za popunjavanje galerija pepelom

                  0

                  0

                  0

                  0

                  0

                  0

                  500 000

                  500 000

                  500 000

                  500 000

                  500 000

                  500 000

                  500 000

                  500 000

                  0

                  4 000 000

                  (g8)

                  trošak električne energije (ventilacija, odvodnja itd.)

                  0

                  0

                  0

                  0

                  0

                  0

                  1 250 000

                  1 250 000

                  1 250 000

                  1 250 000

                  1 250 000

                  1 250 000

                  1 250 000

                  1 250 000

                  0

                  10 000 000

                  (g9)

                  mogući prihodi od zbrinjavanja pepela

                  0

                  0

                  0

                  0

                  0

                  0

                  – 1 539 200

                  – 1 539 200

                  – 1 539 200

                  – 1 539 200

                  – 1 539 200

                  – 1 539 200

                  – 1 539 200

                  – 1 539 200

                  0

                  – 12 313 600

                  (h)

                  šteta od iskapanja, pod uvjetom da su je prouzročile jedinice za proizvodnju ugljena koje su zatvorene ili se zatvaraju;

                  998 931

                  1 198 931

                  1 198 931

                  798 931

                  798 931

                  738 648

                  738 648

                  738 648

                  738 648

                  738 648

                  8 687 898

                  (h1)

                  osiguranje područja i građevina te sanacija okoliša na lokaciji Seruci

                  0

                  798 931

                  798 931

                  798 931

                  798 931

                  798 931

                  0

                  0

                  0

                  0

                  0

                  0

                  0

                  0

                  0

                  3 994 656

                  (h2)

                  utvrđivanje značajki okoliša na lokaciji Nuraxi Figus

                  0

                  200 000

                  400 000

                  400 000

                  0

                  0

                  0

                  0

                  0

                  0

                  0

                  0

                  0

                  0

                  0

                  1 000 000

                  (h3)

                  osiguranje područja i građevina te sanacija okoliša na lokaciji Nuraxi Figus

                  0

                  0

                  0

                  0

                  0

                  0

                  738 648

                  738 648

                  738 648

                  738 648

                  738 648

                  0

                  0

                  0

                  0

                  3 693 242

                  (l)

                  izvanredna intrinzična amortizacija pod uvjetom da proizlazi iz zatvaranja jedinica za proizvodnju ugljena;

                  5 169 143

                  5 169 143

                  5 169 143

                  5 169 143

                  5 169 143

                  0

                  0

                  0

                  0

                  0

                  0

                  0

                  0

                  0

                  25 845 714

                  (l1)

                  posebna stopa amortizacije za materijalnu dugotrajnu imovinu

                  0

                  4 071 036

                  4 071 036

                  4 071 036

                  4 071 036

                  4 071 036

                  0

                  0

                  0

                  0

                  0

                  0

                  0

                  0

                  0

                  20 355 179

                  (l2)

                  posebna stopa amortizacije za nematerijalnu dugotrajnu imovinu

                  0

                  1 098 107

                  1 098 107

                  1 098 107

                  1 098 107

                  1 098 107

                  0

                  0

                  0

                  0

                  0

                  0

                  0

                  0

                  0

                  5 490 535

                  Ukupno

                  7 804 000

                  10 020 074

                  8 748 074

                  20 212 874

                  6 660 074

                  15 888 074

                  15 443 048

                  5 635 448

                  4 738 448

                  4 305 448

                  4 414 448

                  3 645 800

                  3 323 800

                  3 282 800

                  6 453 600

                  120 576 012


title: Odluka Vijeća (EU, Euratom) 2016/848 od 25. svibnja 2016. o imenovanju člana Europskoga gospodarskog i socijalnog odbora kojeg je predložila Kraljevina Danska

text:
               28.5.2016

               HR

               Službeni list Europske unije

               L 141/78

         ODLUKA VIJEĆA (EU, Euratom) 2016/848
   od 25. svibnja 2016.
   o imenovanju člana Europskoga gospodarskog i socijalnog odbora kojeg je predložila Kraljevina Danska
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
   uzimajući u obzir prijedlog danske vlade,
   uzimajući u obzir mišljenje Europske komisije,
   budući da:

               (1)

               Vijeće je 18. rujna 2015. donijelo Odluku (EU, Euratom) 2015/1600 (1), a 1. listopada 2015. Odluku (EU, Euratom) 2015/1790 (2) o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020.

               (2)

               Mjesto člana Europskoga gospodarskog i socijalnog odbora postalo je slobodno istekom mandata g. Mikkela DALSGAARDA,

         DONIJELO JE OVU ODLUKU:
   Članak 1.
   G. Klaus MATTHIESEN, Head of Negotiations, Confederation of Professionals in Denmark (FTF), imenuje se članom Europskoga gospodarskog i socijalnog odbora do kraja tekućeg mandata koji istječe 20. rujna 2020.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 25. svibnja 2016.

            Za Vijeće

            Predsjednik

         J.R.V.A. DIJSSELBLOEM

      (1)  Odluka Vijeća (EU, Euratom) 2015/1600 od 18. rujna 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 248, 24.9.2015., str. 53.).

      (2)  Odluka Vijeća (EU, Euratom) 2015/1790 od 1. listopada 2015. o imenovanju članova Europskoga gospodarskog i socijalnog odbora za razdoblje od 21. rujna 2015. do 20. rujna 2020. (SL L 260, 7.10.2015., str. 23.).


title: 2005/630/EZ: Odluka Komisije od 26. kolovoza 2005. o uvođenju obrasca za upućivanje zahtjeva za pružanje pravne pomoći na temelju Direktive Vijeća 2003/8/EZ

text:
               19/Sv. 008

               HR

               Službeni list Europske unije

               108

         32005D0630

               L 225/23

               SLUŽBENI LIST EUROPSKE UNIJE

               26.08.2005.

      ODLUKA KOMISIJE

   od 26. kolovoza 2005.
   o uvođenju obrasca za upućivanje zahtjeva za pružanje pravne pomoći na temelju Direktive Vijeća 2003/8/EZ
   (2005/630/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2003/8/EZ od 27. siječnja 2003. o unapređenju pristupa pravosuđu u prekograničnim sporovima utvrđivanjem minimalnih zajedničkih pravila o pravnoj pomoći u takvim sporovima (1), a posebno njezin članak 16. stavak 1.,
   nakon savjetovanja s Odborom uspostavljenim člankom 17. Direktive 2003/8/EZ,
   budući da:

               (1)

               Odlukom Komisije 2004/844/EZ (2) uspostavljen je standardni obrazac za zahtjeve za pružanje pravne pomoći prema Direktivi 2003/8/EZ.

               (2)

               Prema Direktivi 2003/8/EZ Komisija bi trebala, također, uspostaviti standardni obrazac kojim bi se olakšalo upućivanje zahtjeva za pružanje pravne pomoći između pravosudnih tijela država članica.

               (3)

               Prema člancima 1. i 2. Protokola o položaju Danske, priloženog Ugovoru o Europskoj uniji i Ugovoru o osnivanju Europske zajednice, Danska nije sudjelovala u donošenju Direktive 2003/8/EZ i, s obzirom na to, ne obvezuje je, niti ju je dužna primjenjivati,

         ODLUČILA JE:
   Jedini članak
   Usvaja se standardni obrazac za upućivanje zahtjeva za pružanje pravne pomoći određen u Prilogu ovoj Odluci.

      Sastavljeno u Bruxellesu 26. kolovoza 2005.

            Za Komisiju

         Franco FRATTINI

            Potpredsjednik

      (1)  SL L 26, 31.1.2003., str. 41.

      (2)  SL L 365, 10.12.2004., str. 27.
   PRILOG
   STANDARDNI OBRAZAC


title: Odluka Europskog parlamenta (EU, Euratom) 2015/1623 od 29. travnja 2015. o zaključenju poslovnih knjiga općeg proračuna Europske unije za financijsku godinu 2013., dio III. – Komisija

text:
               30.9.2015

               HR

               Službeni list Europske unije

               L 255/109

      ODLUKA EUROPSKOG PARLAMENTA (EU, EURATOM) 2015/1623
      od 29. travnja 2015.
      o zaključenju poslovnih knjiga općeg proračuna Europske unije za financijsku godinu 2013., dio III. – Komisija
      EUROPSKI PARLAMENT,

                  —

                  uzimajući u obzir opći proračun Europske unije za financijsku godinu 2013. (1),

                  —

                  uzimajući u obzir konsolidiranu godišnju računovodstvenu dokumentaciju Europske unije za financijsku godinu 2013. (COM(2014) 510 – C8-0140/2014) (2),

                  —

                  uzimajući u obzir izvješće Komisije o popratnim mjerama za razrješnicu za financijsku godinu 2012. (COM(2014) 607), i radne dokumente službi Komisije priložene tom izvješću (SWD(2014) 285, SWD(2014) 286),

                  —

                  uzimajući u obzir Komunikaciju Komisije od 11. lipnja 2014. pod naslovom „Sažetak postignuća Komisije u upravljanju u 2013.” (COM(2014) 342),

                  —

                  uzimajući u obzir godišnje izvješće Komisije o ocjeni financija Unije na temelju postignutih rezultata (COM(2014) 383), i radne dokumente službi Komisije priložene tom izvješću (SWD(2014) 200, SWD(2014) 201),

                  —

                  uzimajući u obzir godišnje izvješće Komisije tijelu nadležnom za davanje razrješnice o unutarnjim revizijama provedenima u 2013. (COM(2014) 615), i radni dokument službi Komisije priložen tom izvješću (SWD(2014) 293),

                  —

                  uzimajući u obzir godišnje izvješće Revizorskog suda o izvršenju proračuna za financijsku godinu 2013., kojemu su priloženi odgovori institucija (3), i tematska izvješća Revizorskog suda,

                  —

                  uzimajući u obzir izjavu o jamstvu (4) u pogledu pouzdanosti računovodstvene dokumentacije te zakonitosti i pravilnosti osnovnih transakcija za financijsku godinu 2013., koju u skladu s člankom 287. Ugovora o funkcioniranju Europske unije podnosi Revizorski sud,

                  —

                  uzimajući u obzir preporuku Vijeća od 17. veljače 2015. o razrješnici koju treba dobiti Komisija za izvršenje proračuna za financijsku godinu 2013. (05303/2015 – C8-0053/2015),

                  —

                  uzimajući u obzir preporuku Vijeća od 17. veljače 2015. o razrješnici koju trebaju dobiti izvršne agencije za izvršenje proračuna za financijsku godinu 2013. (05305/2015 – C8-0048/2015),

                  —

                  uzimajući u obzir članke 317., 318. i 319. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5),

                  —

                  uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 62., 164., 165. i 166.,

                  —

                  uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (7), a posebno njezin članak 14. stavke 2. i 3.,

                  —

                  uzimajući u obzir članak 93. Poslovnika i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenja drugih relevantnih odbora (A8-0101/2015),

         1.

            odobrava zaključenje poslovnih knjiga općeg proračuna Europske unije koje se odnose na financijsku godinu 2013.;

         2.

            iznosi svoje primjedbe u Rezoluciji koja je sastavni dio odluka o razrješnici za izvršenje općeg proračuna Europske unije za financijsku godinu 2013., dio III. – Komisija i izvršne agencije;

         3.

            nalaže svojem predsjedniku da ovu Odluku proslijedi Vijeću, Komisiji, Sudu Europske unije, Revizorskom sudu i Europskoj investicijskoj banci te nacionalnim parlamentima i nacionalnim i regionalnim revizijskim institucijama država članica te da je da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL L 66, 8.3.2013.

         (2)  SL C 403, 13.11.2014., str. 1.

         (3)  SL C 398, 12.11.2014., str. 1.

         (4)  SL C 403, 13.11.2014., str. 128.

         (5)  SL L 248, 16.9.2002., str. 1.

         (6)  SL L 298, 26.10.2012., str. 1.

         (7)  SL L 11, 16.1.2003., str. 1.


               1.9.2016

               HR

               Službeni list Europske unije

               C 321/1

         Odluka Europskog ombudsmana o donošenju provedbenih odredbi
   (2016/C 321/01)
   Članak 1.
   Definicije
   Za potrebe ovih provedbenih odredbi:

               (a)

               „institucija” znači institucija, tijelo, ured ili agencija EU-a;

               (b)

               „Statut” znači Odluka Europskog parlamenta o propisima i općim uvjetima obavljanja dužnosti Ombudsmana (1);

               (c)

               „Ombudsman” je osoba koju bira Europski parlament u skladu s člankom 228. Ugovora o funkcioniranju Europske unije;

               (d)

               „Tajništvo” čine dužnosnici i drugi službenici koji pomažu Ombudsmanu;

               (e)

               „dokument” znači svaki sadržaj, bez obzira na medij (napisan na papiru ili pohranjen u elektroničkom obliku ili kao zvučna, vizualna ili audiovizualna snimka).

         Članak 2.
   Primanje pritužbi
   2.1.   Ombudsman prihvaća pritužbe podnesene pisanim putem, u elektroničkom ili papirnatom obliku. Ombudsman poduzima odgovarajuće mjere pomoći osobama s invaliditetom kako bi one ostvarile svoje pravo na podnošenje pritužbe Ombudsmanu.
   2.2.   Podnositelj pritužbe označava sve informacije u pritužbi koje smatra povjerljivima. Označavanje informacija povjerljivima ne sprječava Ombudsmana u prenošenju tih informacija instituciji o kojoj je riječ za potrebe provođenja istrage.
   2.3.   Zahtjev koji mu proslijedi Europski parlament uz pristanak podnositelja zahtjeva Ombudsman smatra pritužbom.
   2.4.   Kada je to moguće, te uz pristanak podnositelja pritužbe, Ombudsman može proslijediti pritužbu drugom nadležnom tijelu.
   Članak 3.
   Početna obrada pritužbi
   3.1.   Ombudsman utvrđuje je li pritužba u njegovoj nadležnosti, a ako jest, utvrđuje je li ona prihvatljiva u skladu s člankom 2. Statuta. Tajništvo može zatražiti da podnositelj pritužbe pruži dodatne informacije ili dokumente kako bi Ombudsman mogao donijeti odluku o tome.
   3.2.   Ako pritužbe nije u nadležnosti Ombudsmana ili nije prihvatljiva, Ombudsman zatvara dosje o pritužbi.
   3.3.   Ombudsman odlučuje postoji li osnova za istragu o prihvatljivoj pritužbi. Ako Ombudsman smatra da ne postoji osnova za provođenje istrage, zatvara dosje o pritužbi.
   Članak 4.
   Prikupljanje informacija tijekom istraga
   4.1.   Kada Ombudsman utvrdi da postoji osnova za pokretanje istrage, utvrđuje navode podnositelja pritužbe koji pripadaju u područje istrage.
   4.2.   Ombudsman od predmetne institucije može zatražiti odgovor na te navode. Ombudsman od predmetne institucije može zatražiti i da u svom odgovoru istakne svoj stav o pojedinim aspektima navoda i pitanjima koja proizlaze iz pritužbe ili su s njom povezana.
   4.3.   Ombudsman može zatražiti od institucije da mu pošalje informacije ili dokumente. Nakon savjetovanja s predmetnom institucijom Ombudsman također može dogovoriti i pregled odgovarajućih dokumenata.
   4.4.   Odgovori institucije na pitanja navedena u stavcima 4.2. i 4.3. moraju se podnijeti u roku koji odredi Ombudsman, a koji u normalnim okolnostima nije dulji od tri mjeseca. Točan vremenski okvir za podnošenje odgovora mora biti razuman, uzimajući u obzir složenost i hitnost istrage. Ako Ombudsman smatra da istraga predstavlja javni interes, vremenski okvir za odgovor mora biti što je moguće kraći. Ako predmetna institucija ne može Ombudsmanu pružiti odgovor unutar utvrđenog vremenskog okvira, podnosi obrazloženi zahtjev za produljenje roka.
   4.5.   Ombudsman od predmetne institucije može zatražiti da organizira sastanak s njim kako bi razjasnili pitanja koja pripadaju u područje istrage.
   4.6.   Ombudsman može zatražiti da dužnosnici ili drugi službenici institucije svjedoče u skladu s pravilima utvrđenima u Statutu. Ombudsman može odlučiti da te osobe svjedoče u povjerenju.
   4.7.   Za potrebe provođenja istrage Ombudsman može zatražiti da određena država članica putem svog stalnog predstavništva pruži informacije ili dokumente povezane s navodnim nepravilnostima u postupanju institucije, u skladu s pravilima utvrđenima u Statutu.
   4.8.   Kada institucija ili država članica Ombudsmanu pruži informacije ili dokumente u skladu sa stavcima 4.2., 4.3., 4.5. ili 4.7., mora jasno označiti informacije koje smatra povjerljivima. Ombudsman ne smije otkrivati te povjerljive informacije niti podnositelju pritužbe niti javnosti bez prethodnog pristanka institucije ili države članice o kojoj je riječ.
   4.9.   Ako institucija ili država članica Ombudsmanu ne pruži pomoć iz stavaka 4.2., 4.3., 4.5. ili 4.7., Ombudsman mora podsjetiti predmetnu instituciju ili državu članicu zašto je to potrebno. Ako se nakon rasprave s predmetnom institucijom ili državom članicom pitanje ne može razriješiti na način koji zadovoljava Ombudsmana, Ombudsman obavještava Europski parlament i od njega traži da poduzme bilo koju mjeru koju smatra primjerenom.
   4.10.   Za potrebe provođenja istrage Ombudsman može zatražiti od podnositelja pritužbe ili bilo koje treće strane da mu pruži informacije ili dokumente ili da pojasni informacije ili dokumente koji su već dostavljeni. Ombudsman može zatražiti i sastanak s podnositeljem pritužbe kako bi se razjasnila pitanja koja pripadaju u područje istrage.
   4.11.   Ombudsman može zatražiti izradu studija ili stručnih izvješća koje smatra važnima za istragu.
   Članak 5.
   Prijedlozi rješenja
   5.1.   Ako Ombudsman smatra da se pritužba može riješiti, traži rješenje zajedno s predmetnom institucijom.
   5.2.   Ta institucija odgovara na Ombudsmanov prijedlog rješenja unutar određenog roka koji u normalnim okolnostima nije dulji od tri mjeseca. Točan vremenski okvir za podnošenje odgovora mora biti razuman, uzimajući u obzir složenost i hitnost istrage. Ako Ombudsman smatra da istraga predstavlja javni interes, vremenski okvir za odgovor mora biti što je moguće kraći. Ako predmetna institucija Ombudsmanu ne može pružiti odgovor unutar utvrđenog vremenskog okvira, podnosi obrazloženi zahtjev za produljenje roka.
   5.3.   Ombudsman podnositelju pritužbe dostavlja presliku prijedloga rješenja i odgovora institucije na taj prijedlog nakon što pribavi odgovor predmetne institucije. Podnositelj pritužbe može predati svoje komentare Ombudsmanu unutar jednog mjeseca.
   Članak 6.
   Rezultati istrage i preporuke
   6.1.   Ombudsman može tijekom istrage predložiti poboljšanja u vezi s pitanjima na koja se odnosi istraga.
   6.2.   Ako Ombudsman ne utvrdi nepravilnost u postupanju ili zaključi da je postignuto rješenje ili da nisu opravdane daljnje istrage, istraga se zatvara, uz odluku u kojoj se navode rezultati istrage. Ombudsman odluku šalje podnositelju pritužbe i predmetnoj instituciji.
   6.3.   Ako Ombudsman utvrdi nepravilnost u postupanju, upućuje odgovarajuću preporuku (ili preporuke) predmetnoj instituciji u skladu s člankom 3. stavkom 6. Statuta i od institucije traži dostavu mišljenja o preporuci (preporukama) unutar tri mjeseca. U mišljenju se navodi je li i kako institucija provela ili namjerava provesti preporuku (preporuke). Ombudsman mišljenje prosljeđuje podnositelju pritužbe, koji može podnijeti svoje komentare unutar jednog mjeseca.
   6.4.   Ako Ombudsman sazna da je predmet njegove istrage postao predmet u sudskom postupku, on zatvara istragu i o tome obavještava podnositelja pritužbe i instituciju.
   Članak 7.
   Zatvaranje istraga u kojima je otkrivena nepravilnost u postupanju i izvještaji Parlamentu
   7.1.   Nakon analize mišljenja institucije o kojoj je riječ i eventualnih komentara koje podnositelj pritužbe podnese u skladu sa stavkom 6.3. ove Odluke, Ombudsman može zatvoriti istragu, utvrđujući konačne rezultate istrage.
   7.2.   Ombudsman redovito izvještava Europski parlament o istragama, uključujući i putem godišnjih izvješća.
   7.3.   Ombudsman Europskom parlamentu može podnijeti posebno izvješće o svim istragama u kojima otkrije nepravilnosti u postupanju i koje smatra važnima za javni interes.
   Članak 8.
   Istrage na vlastitu inicijativu
   8.1.   Ombudsman na vlastitu inicijativu provodi istrage za koje pronađe osnovu.
   8.2.   Na istrage pokrenute na vlastitu inicijativu primjenjuju se postupci koji se primjenjuju na istrage pokrenute nakon pritužbe, u mjeri u kojoj su oni relevantni.
   Članak 9.
   Faze postupka
   9.1.   Ako Ombudsman smatra primjerenim, može poduzeti određene korake kako bi osigurao da se pritužba obrađuje kao prioritetni predmet, uzimajući u obzir strateške ciljeve.
   9.2.   U mjeri u kojoj je to potrebno, Ombudsman obavještava podnositelja pritužbe o tijeku istrage. Ako Ombudsman smatra potrebnim razjasniti podnositelju pritužbe bilo koji aspekt odgovora institucije upućenog Ombudsmanu, može mu dostaviti odgovor predmetne institucije. Ako to Ombudsman odluči, podnositelju pritužbe također može dostaviti presliku svog pisma instituciji u kojemu traži odgovor.
   9.3.   Ombudsman može objaviti nepovjerljive informacije o tijeku istrage. U istragama od javnog interesa Ombudsman može objaviti pisma koja šalje institucijama ili državama članicama i odgovore na njih.
   9.4.   Ombudsman zadržava dokumente koje dobije od institucije ili države članice tijekom istrage, a koje ta institucija ili država članica proglasi povjerljivima, samo tijekom trajanja istrage i razdoblja za obradu zahtjeva za preispitivanje. Ombudsman od institucije ili države članice može zatražiti da zadrže te dokumente na razdoblje od najmanje pet godina nakon što im pošalje obavijest da on više ne zadržava te dokumente.
   9.5.   Podnositelj pritužbe ima pravo na uvid u Ombudsmanov dosje o pritužbi kada podnosi zahtjev za preispitivanje u skladu s člankom 10. ove Odluke, uz iznimku dokumenata koje institucija, država članica ili Ombudsman proglasi povjerljivima i svih ostalih povjerljivih informacija u dosjeu.
   9.6.   Ombudsman donosi pravila o javnom pristupu dokumentima na temelju Uredbe (EZ) br. 1049/2001 (2).
   9.7.   Za potrebe zaštite opravdanih interesa podnositelja pritužbe ili treće strane, Ombudsman može informacije u pritužbi ili drugim dokumentima proglasiti povjerljivima na vlastitu inicijativu.
   9.8.   S uvredljivim porukama i pritužbama koje predstavljaju zlouporabu postupka Ombudsman postupa u skladu sa smjernicama koje je donio u tu svrhu.
   9.9.   Ombudsman može odlučiti prekinuti istragu na zahtjev podnositelja pritužbe. To ne sprječava Ombudsmana da na vlastitu inicijativu pokrene istragu o predmetu pritužbe.
   9.10.   Ombudsman može zatvoriti istragu ako podnositelj pritužbe ne uspije pružiti zatražene informacije ili komentare.
   Članak 10.
   Zahtjevi za preispitivanje
   10.1.   Podnositelj pritužbe ima pravo zatražiti preispitivanje odluke donesene u skladu sa stavcima 3.2. i 3.3. ove Odluke, kao i preispitivanje bilo kojeg zaključka u odluci o zatvaranju istrage, osim ako je zaključak da je došlo do nepravilnosti u postupanju.
   10.2.   Detaljna pravila o načinu na koji Ombudsman obrađuje zahtjeve za preispitivanje utvrđuju se u odluci Ombudsmana.
   Članak 11.
   Prijenos obveze obrade pritužbe
   Ombudsman može dio postupka obrade pritužbe prenijeti na Tajništvo. Tajništvo obavještava podnositelja pritužbe o pravu na podnošenje zahtjeva Ombudsmanu za preispitivanje bilo koje odluke koju donese Tajništvo.
   Članak 12.
   Suradnja s pučkim pravobraniteljima i sličnim tijelima u državama članicama
   Ombudsman može surađivati s pučkim pravobraniteljima i sličnim tijelima u državama članicama, uključujući i putem Europske mreže pučkih pravobranitelja.
   Članak 13.
   Jezici
   13.1.   Svatko se može obratiti Ombudsmanu pisanim putem na bilo kojem jeziku Ugovora, i to u vezi s bilo kojim pitanjem u nadležnosti Ombudsmana. Ombudsman sastavlja odgovor na tom jeziku Ugovora.
   13.2.   Pritužba Ombudsmanu može se podnijeti na bilo kojem jeziku Ugovora. Ombudsman s podnositeljem pritužbe komunicira na tom jeziku.
   13.3.   U iznimnim okolnostima Ombudsman može zatražiti da institucije pruže preslike odgovarajućih dokumenata na jeziku na kojemu je napisana pritužba. Pri podnošenju takvog zahtjeva Ombudsman djeluje razmjerno s potrebama podnositelja pritužbe i razumno s obzirom na resurse institucija.
   Članak 14.
   Stupanje na snagu
   14.1.   Ombudsman stavlja izvan snage provedbene odredbe donesene 8. srpnja 2002. i izmijenjene 5. travnja 2004. i 3. prosinca 2008.
   14.2.   Ova Odluka stupa na snagu 1. rujna 2016. Primjenjuje se na sve istrage koje su u tijeku na taj dan, istrage pokrenute na taj dan i sve pritužbe o kojima Ombudsman u tom trenutku još nije zauzeo stav.
   14.3.   Ombudsman o ovoj Odluci obavještava predsjednika Europskog parlamenta.
   14.4.   Ombudsman ovu Odluku objavljuje u Službenom listu i na internetskim stranicama Ombudsmana.

      Sastavljeno u Strasbourgu 20. srpnja 2016.

         Emily O'REILLY

            Europska Ombudsmanica

      (1)  Donio Parlament 9. ožujka 1994. (SL L 113, 4.5.1994., str. 15.); izmijenjena odlukama Parlamenta od 14. ožujka 2002. (SL L 92, 9.4.2002., str. 13.) i 18. lipnja 2008. (SL L 189, 17.7.2008., str. 25.).

      (2)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).